CELEX: 32005R1267
Language: sk
Date: 2005-08-01 00:00:00
Title: Nariadenie Komisie (ES) č. 1267/2005 z 1. augusta 2005, ktorým sa povoľuje predkladanie žiadostí o osvedčenie o náhradách, ako je stanovené v článku 38 ods. 1 nariadenia (ES) č. 1043/2005

2.8.2005   
            
            
               SK
            
            
               Úradný vestník Európskej únie
            
            
               L 201/35
            
         
      NARIADENIE KOMISIE (ES) č. 1267/2005
   z 1. augusta 2005,
   ktorým sa povoľuje predkladanie žiadostí o osvedčenie o náhradách, ako je stanovené v článku 38 ods. 1 nariadenia (ES) č. 1043/2005
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 3448/93 zo 6. decembra 1993 stanovujúce obchodné pravidlá uplatňované na niektoré tovary vznikajúce spracovaním poľnohospodárskych výrobkov (1),
   so zreteľom na nariadenie Komisie (ES) č. 1043/2005 z 30. júna 2005, ktorým sa vykonáva nariadenie Rady (ES) č. 3448/93 v súvislosti so systémom priznávajúcim vývozné náhrady na určité poľnohospodárske výrobky vyvážané vo forme tovarov, na ktoré sa nevzťahuje príloha I zmluvy, a kritériami stanovovania výšky týchto náhrad (2), najmä na jeho článok 38 ods. 1,
   keďže:
   
               (1)
            
            
               Po pridelení osvedčení v súlade s článkom 36 nariadenia (ES) č. 1043/2005 ostávajú k dispozícii sumy stanovené v súlade s článkom 35 ods. 2 uvedeného nariadenia.
            
         
               (2)
            
            
               S cieľom zabezpečiť pridelenie týchto súm, je vhodné povoliť podnikateľom, aby predkladali žiadosti na osvedčenia o náhrady za tovary, ktoré sa majú vyvážať pred 1. októbrom 2005,
            
         PRIJALA TOTO NARIADENIE:
   Článok 1
   V súlade s článkom 38 ods. 1 nariadenia (ES) č. 1043/2005 sa žiadosti o osvedčenie o náhradách môžu predkladať od pondelka 8. augusta 2005 na tovar, ktorý sa má vyvážať pred 1. októbrom 2005.
   Článok 2
   Toto nariadenie nadobúda účinnosť 2. augusta 2005.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. augusta 2005
      
         
            Za Komisiu
         
         Günter VERHEUGEN
         
         
            podpredseda
         
      
   
   
      (1)  Ú. v. ES L 318, 20.12.1993, s. 18. Nariadenie naposledy zmenené a doplnené nariadením (ES) č. 2580/2000 (Ú. v. ES L 298, 25.11.2000, s. 5).
   
      (2)  Ú. v. EÚ L 172, 5.7.2005, s. 24.